Abasthumani - Vikipeedia, vaba entsüklopeedia

# Abasthumani

### Allikas: Vikipeedia

| See artikkel räägib asulast; asteroidi kohta vaata artiklit 1390 Abastumani

Abasthumani (varasem eestikeelne nimekuju Abastumani (აბასთუმანი) on alev ja kuurort Gruusia lõunaosas Väike-Kaukasuse Adžaaria-Imerethi mäestiku lõhes Ohtse jõe ääres 1720 m kõrgusel merepinnast. Geograafilised koordinaadid on 41°42' N, 42°51' E.

Elanike arv on 3600.

Abasthumanis on soodat ja väävlit sisaldavad soojaveeallikad temperatuuriga 30°...39,9° C. 19. sajandil tekkis sinna populaarne kuurort. rajati palju sanatooriume tuberkuloosi, bronhiaalastma, aneemia ning südame- ja veresoonkonna haiguste raviks. Pärast Gruusia iseseisvumist 1991 sanatooriumiturism lakkas ja kõik sanatooriumid tuli sulgeda. Vahepeal on kaks sanatooriumi jälle avatud.

Kanobili mäel avati 1892 Venemaa esimene astronoomiline mägiobservatoorium. Aastal 1932 lisandus astrofüüsikaobservatoorium. Aastaks 1990 oli seal avastatud 558 tähte. 1930ndatel saksa ekspeditsiooni poolt rajatud kuplis on praeguseni töötav Jena Carl Zeissi tehases ehitatud refraktor.

Koha järgi on nimetatud asteroid 1390 Abastumani.

Välja otsitud andmebaasist "http://et.wikipedia.org../../../a/b/a/Abasthumani.html"

Kategooriad: Gruusia asulad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- ქართული
- Português
- Türkçe